作者：柳永
词牌/韵律：倾杯乐

paragraphs: 皓月初圆，暮云飘散，分明夜色如晴昼。
渐消尽、醺醺残酒。
危阁迥、凉生襟袖。
追旧事、一饷凭阑久。
如何媚容艳态，抵死孤欢偶。
朝思暮想，自家空恁添清瘦。
算到头、谁与伸剖。
向道我别来，为伊牵系，度岁经年，偷眼觑、也不忍觑花柳。
可惜恁、好景良宵，未曾略展双眉暂开口。
问甚时与你，深怜痛惜还依旧。